joelniklaus/EU_Wikipedias huggingface dataset:
Nousiainen (täsmennyssivu)

Nousiainen tarkoittaa muun muassa seuraavia

Nousiainen, kunta Varsinais-Suomessa

Sukunimi
 Adolf Nousiainen (1812–1870), maanviljelijä ja valtiopäivämies
 Eetu Nousiainen (s. 1997), mäkihyppääjä
 Eija Nousiainen (s. 1944), näyttelijä
 Eino Nousiainen (1888–1962), maanviljelysneuvos, virkamies ja yritysjohtaja
 Harri Nousiainen (s. 1974), näyttelijä 
 Heikki Nousiainen (s. 1945), näyttelijä
 Hugo Nousiainen (1913–1957), rikoskirjailija
 Inka Nousiainen (s. 1976), kirjailija
 Jaakko Nousiainen (1931–2022), professori, kansleri
 Joni Nousiainen (s. 1985), pesäpalloilija
 Jukka Nousiainen, Rapa (s. 1981), muusikko
 Jyrki Nousiainen (s. 1943), näyttelijä
 Kevät Nousiainen (s. 1950), professori
 Kiia Nousiainen (s. 2000), jääkiekkoilija
 Kim Nousiainen (s. 2000), jääkiekkoilija
 Lasse Nousiainen, toimittaja, käsikirjoittaja ja komediantekijä
 Miika Nousiainen (s. 1973), toimittaja, kirjailija
 Mikko Nousiainen (1938–2011), suomalainen teatterinjohtaja, ohjaaja ja näyttelijä
 Mikko Nousiainen (s. 1975), suomalainen näyttelijä
 Minna Nousiainen (s. 1971), kuulantyöntäjä
 Mona-Liisa Nousiainen, o.s. Malvalehto (1983–2019), maastohiihtäjä ja harmonikansoittaja
 Niko Nousiainen (s. 1983), tosi-tv-tähti
 Oskar Nousiainen (1892–1965), kirjailija
 Pekka Nousiainen (s. 1945), poliitikko
 Perttu Nousiainen (s. 1978), keskustalainen poliitikko ja yrittäjä
 Raimo Nousiainen (s. 1935), teollinen muotoilija ja metallitaiteilija
 Saimi Hoyer, o.s. Nousiainen (s. 1974), malli
 Sofia Ruusila-Nousiainen (s. 1980), fitness-urheilija ja malli, Miss Helsinki 2010
 Susi Nousiainen (s. 1987), kuvataiteilija ja kirjoittaja
 Tapio Nousiainen (1914–1981), kristillinen kirjailija, lakitieteen tohtori ja teologian kandidaatti
 Tellervo Renko ent. Nousiainen (s. 1942), kansanedustaja
 Terttu Nousiainen (s. 1922), lastentarhanopettaja ja lastenkirjailija
 Timo Nousiainen (s. 1973), poliitikko ja kunnanjohtaja
 Toini Nousiainen (1926–2010), Tehyn ensimmäinen puheenjohtaja
 Toivo Nousiainen (1897-1926), jääkärikapteeni
 Tuovi Nousiainen (1908-1989), valokuvaaja ja elokuvaaja
 Viljo Nousiainen (1944–1999), urheiluvalmentaja
 Ville Nousiainen (s. 1983), hiihtäjä
Sextans B

Sextans B on epäsäännöllinen galaksi, joka on joko osa Paikallista ryhmää tai juuri sen ulkopuolella. Galaksi sijaitsee Sekstantin tähdistössä. Se on Maasta käsin yksi ryhmän kaukaisimmista kohteista, ja etäisyys sinne on 4 440 000 valovuotta. Galaksin massan on arvioitu olevan 2 × 108 kertaa Auringon massa. Sextans B etääntyy Linnunradasta nopeudella 300 m/s.

Katso myös 
Sextans A

Lähteet 
IPAC Database

Viitteet 

Epäsäännölliset kääpiögalaksit
Sekstantin tähdistö
Canterburyn linna

Canterburyn linna on normannilinna Canterburyssä Englannissa. Se on yksi kolmesta Kentin linnasta, jotka rakennettiin Hastingsin taistelun jälkeen Doverista Lontooseen johtavalle tielle.

Kivinen keskustorni rakennettin vuosina 1086-1120. Kun Henrik II rakensi uuden linnan Doveriin, Canterburyn linnaa alettiin käyttää vankilana. Nykyisin keskustorni on suurelt aosin rauniona, mutta merkittävä osa linnan muuria on jäljellä. Muuri o rakennettu samalle paikalle johon jo roomalaiset alkoivat kasata kaupunginmuuria 200-luvulla.

Keskuslinna on rakennettu kuningas Henrik I:sen käskystä. Nykyään linna on avoinna yleisölle ympärivuotisesti.

Lähteet

Aiheesta muualla

Canterbury Trust - Canterbury Castle 

Grade I -luokan rakennukset Kentin kreivikunnassa
Kentin kreivikunnan linnat
Englannin nähtävyydet
Linna
Canterburyn historia
Ecuadorin maakunnat

Ecuadorin maakunnat ovat maan ylimmän tason aluehallintoyksiköitä. Ne jaetaan edelleen kantoneihin ja nämä puolestaan piirikuntiin (  ). Piirikunnat luokitellaan kaupunkikuntiin ja maalaiskuntiin ja niitä on kaikkiaan tuhat.
Jokaista maakuntaa johtaa prefekti, joka valitaan suoralla kansanvaalilla.

Maakunnat voidaan jakaa neljään alueeseen: 11 niistä sijaitsee ylänköalueella, kuusi rannikolla, kuusi Amazonin sademetsäalueella ja yhden muodostavat Galapagosin saaret.

Ylämaan provinssit

Rannikon maakunnat

Amazonin alueen maakunnat 
(maakunnat pohjoisesta etelään, numerot viittaavat oheiseen karttaan.)

Saariston maakunta 
 Galápagos

Lähteet

Aiheesta muualla
Aidan Quinn

Aidan Quinn (s. 8. maaliskuuta 1959) on amerikanirlantilainen näyttelijä.

Nuoruus
Quinn syntyi Chicagossa irlantilaistaustaisille vanhemmille. Hän sai katolisen kasvatuksen. Hänen äitinsä Teresa oli kotiäiti ja isänsä Michael Quinn kirjallisuuden ammattilainen. Hänellä on kolme veljeä ja yksi sisko. Hänen vanhempi veljensä Declan Quinn on elokuvaaja.

Valikoitu filmografia 

 Missä olet, Susan? (Desperately Seeking Susan) (1985)
 Linnake (The Mission) (1986)
 Kyttäyskeikka (Stakeout) (1987)
 Orjattaresi (The Handmaid's tail) (1990)
 Leikkiä Luojan laitumilla (1991)
 Benny & Joon (1993)
 Mary Shelleyn Frankenstein (Mary Shelley’s Frankenstein) (1994)
 Intohimon tuulet (The Legends of the Fall) (1994)
 Michael Collins (1996)
 Looking for Richard (1996)
 Lumotut sisaret (1998)
 Wild Child (2008)
 Unknown (2011)
 Holmes NYC (2012–)

Lähteet 

Vuonna 1959 syntyneet
Yhdysvaltalaiset elokuvanäyttelijät
Yhdysvaltalaiset televisionäyttelijät
Elävät henkilöt
Mohammed Kasola

Mohammed Kasola (myös Kasoula; s. 13. elokuuta 1986 Gyamase, Ghana) on qatarilais-ghanalainen jalkapalloilija, pelipaikaltaan puolustaja. Hänellä on myös kenialaisia sukujuuria. Kasola edustaa seuratasolla Al-Saddia.

Kasola on pelannut Qatarin maajoukkueessa vuodesta 2010 lähtien. Hän oli mukana joukkueen kokoonpanossa Aasian-mestaruuskilpailuissa 2011.

Lähteet 

Qatarilaiset jalkapalloilijat 
Ghanalaiset jalkapalloilijat 
Vuonna 1986 syntyneet
Elävät henkilöt
Arata Isozaki

Arata Isozaki (磯崎 新, Isozaki Arata; s. 23. heinäkuuta 1931 Ōita) on japanilainen arkkitehti. Hän valmistui Tokion yliopistosta vuonna 1954. Izozaki työskenteli Kenzō Tangen arkkitehtitoimistossa kunnes perusti oman vuonna 1963. Izozakille myönnettiin RIBA Gold Medal -arkkitehtuuripalkinto vuonna 1986 ja Pritzker-palkinto vuonna 2019.

Kuvia

Lähteet

Aiheesta muualla 

Japanilaiset arkkitehdit
Vuonna 1931 syntyneet
Elävät henkilöt
Pritzker-palkinnon voittajat
Lauri Heikkilä

Lauri Juho Antti Heikkilä (s. 24. kesäkuuta 1957 Rymättylä) on suomalainen Perussuomalaisia edustava poliitikko. Hän oli kansanedustaja Varsinais-Suomen vaalipiiristä kaudella 2011–2015.

Poliittinen toiminta 
Heikkilä liittyi Perussuomalaisiin heti puolueen perustamisen yhteydessä vuonna 1995. Sitä ennen hän oli Suomen Maaseudun Puolueen listalla ehdokkaana vuoden 1988 kunnallisvaaleissa sitoutumattomana sekä SMP:n jäsenenä vuoden 1992 kunnallisvaaleissa ja vuoden 1995 eduskuntavaaleissa.

Keväällä 1995 Heikkilä valittiin SMP:n Varsinais-Suomen piirin sihteeriksi. Samana vuonna perustettiin uusi puolue Perussuomalaiset ja sille perustettiin uusi piiriyhdistys Perussuomalaisten Varsinais-Suomen piiri. Heikkilä valittiin uuden piirin ensimmäiseksi puheenjohtajaksi ja hän toimi PS:n Varsinais-Suomen piirin puheenjohtajana vuoden 2011 loppuun asti.

Vuodesta 1996 alkaen Heikkilä oli pitkään mukana Perussuomalaisten ohjelmatyöryhmissä. Tiiviin ohjelmatyön hän lopetti puolueessa vasta vuonna 2011 ja on sen jälkeen osallistunut vielä PS:n maaseutuohjelman laatimiseen.

Heikkilä valittiin eduskuntaan vuoden 2011 vaaleissa Varsinais-Suomen vaalipiiristä 6 199 äänellä. Eduskuntavaaleissa 2015 hän oli ehdokkaana, mutta ei tullut valituksi uudelleen.

Vuoden 2011 maaliskuussa uutisoitiin, että Heikkilä oli perussuomalaisten silloisen puheenjohtajan Timo Soinin lisäksi ainoa henkilö, joka oli kuulunut perussuomalaisten puoluehallitukseen puolueen koko siihenastisen historian ajan.

Heikkilä on Varsinais-Suomen maakuntavaltuuston jäsen ja hän on ollut Marttilan kunnanvaltuuston jäsen vuoden 2000 vaaleista lähtien. Vuoden 2021 kuntavaaleissa Heikkilä toimi lisäksi espoolaisen puoluetoverinsa Tuomas Tähden suosittelijana.

Vuoden 2009 europarlamenttivaaleissa Heikkilä oli ehdokkaana, mutta ei tullut valituksi.

Koulutus ja työura 
Koulutukseltaan Heikkilä on filosofian tohtori elektroniikan ja tietoliikennetekniikan opintosuunnalta. Ennen kansanedustajaksi valintaansa 2011 hän työskenteli mikroelektroniikan erikoistutkijana Turun yliopistossa. Tämän ohella Heikkilä on sivutoiminen maanviljelijä kotitilallaan Marttilassa.

Lähteet 

Kansanedustajat
Perussuomalaiset poliitikot
Marttilan kunnanvaltuutetut
Varsinais-Suomen vaalipiiri
Vuonna 1957 syntyneet
Elävät henkilöt
Into the Wild (albumi)

Into the Wild on Uriah Heepin 23. studioalbumi, joka julkaistiin 15. huhtikuuta 2011. Sen julkaisi Frontiers Records sekä CD:nä että LP:nä. Albumi jäi basisti Trevor Bolderin viimeiseksi.

Kappaleesta ”Nail on the Head” kuvattiin musiikkivideo. Lisäksi yhtye piti videopäiväkirjaa levyn äänityksistä. Kansikuvasta vastasi kreikkalaisamerikkalainen taiteilija Ioannis, joka on tehnyt kansia myös muun muassa Lynyrd Skynyrdille ja Styxille.

Kappaleet 
A-puoli

B-puoli

Japanin-painos
Hard Way to Learn

Bonus Multimedia Videoclip
 Nail on the Head

Kokoonpano 
 Bernie Shaw – laulu
 Mick Box – kitarat, laulu
 Trevor Bolder – bassokitara, laulu
 Russell Gilbrook – rummut, laulu
 Phil Lanzon – kosketinsoittimet, laulu

Arvostelut 
 Keskisuomalainen: positiivinen

Lähteet 

Uriah Heepin albumit
Vuoden 2011 albumit
Mikko Savola

Mikko Tapio Savola (s. 29. marraskuuta 1981 Ähtäri) on suomalainen keskustalainen poliitikko. Hänet valittiin kansanedustajaksi Vaasan vaalipiiristä eduskuntavaaleissa 2011. Eduskuntavaaleissa 2007 hän ylsi varaedustajaksi.

Poliittinen toiminta 
Savola valittiin 19-vuotiaana vuonna 2001 Ähtärin kaupunginvaltuustoon, missä hän on toiminut sen jälkeen yhtämittaisesti. Vuosina 2005−2008 Savola oli kaupunginhallituksen jäsen. Vuoden 2009 vaalien jälkeen hänet valittiin kaupunginvaltuuston puheenjohtajaksi. Savola ilmoitti luopuvansa kaupunginhallituksen puheenjohtajan tehtävästä tultuaan valituksi kansanedustajaksi.

Savola on toiminut Keskustan Etelä-Pohjanmaan piirin varapuheenjohtajana vuodesta 2010. Lisäksi hän on edustajana Etelä-Pohjanmaan sairaanhoitopiirin kuntayhtymän valtuustossa vuodesta 2009 alkaen ja toimi Etelä-Pohjanmaan liiton maakuntavaltuuston jäsenenä vuosina 2005–2012.

Savola toimi vuosina 2005–2008 Etelä-Pohjanmaan Keskustanuorten puheenjohtajana.

Kansanedustajana  
Savola pyrki eduskuntaan jo 24-vuotiaana, vuonna 2007, mutta jäi silloin valitsematta keräten 5 281 ääntä. Hänet määrättiin varaedustajaksi Keskustan listoilla, kun Lasse Hautala nousi eduskuntaan. Keväällä 2011 paikka eduskuntaan aukesi Savolalle 5 987 äänen turvin, hänen ollessa kolmanneksi eniten ääniä kerännyt keskustan ehdokas Vaasan vaalipiiristä.

Vuoden 2015 eduskuntavaaleissa Savola keräsi kaikkiaan 8 476 ääntä ja tuli valituksi jatkokaudelle. Savolan äänimäärä oli vaalipiirin kuudenneksi suurin.

Vuoden 2019 eduskuntavaaleissa Savola uusi paikkansa eduskunnassa kerättyään 5 710 ääntä.

Muuta 
Savola on naimisissa. Sotilasarvoltaan hän on reservin vääpeli. Savola on toiminut vuodesta 2013 Suomen suurimman maanpuolustusjärjestön Reserviläisliitto ry:n puheenjohtajana. Hän työskentelee maatalousyrittäjänä ja on koulutukseltaan tradenomi. Vuosina 2011–2017 hän toimi Etelä-Pohjanmaan sairaanhoitopiirin valtuuston puheenjohtajana.

Lähteet

Aiheesta muualla 

 
 Savolan virallinen kotisivu

Suomen Keskustan poliitikot
Nykyiset kansanedustajat
Ähtärin kaupunginvaltuutetut
Vaasan vaalipiiri
Vuonna 1981 syntyneet
Elävät henkilöt
Ville Vähämäki

Ville Petteri Vähämäki (s. 30. maaliskuuta 1979 Veteli) on suomalainen Perussuomalaisten kansanedustaja ja Oulun kaupunginvaltuuston jäsen vuodesta 2009. Hänet valittiin eduskuntaan vuoden 2011 vaaleissa Oulun vaalipiiristä.

Vähämäki varttui Vimpelissä, missä hän valmistui ylioppilaaksi 1998. Hän valmistui tietotekniikan diplomi-insinööriksi Oulun yliopistosta vuonna 2008.

Poliittinen ura 
Vähämäki oli ensimmäistä kertaa ehdolla vuoden 2003 eduskuntavaaleissa sitoutumattomana Perussuomalaisten listalla ja liittyi puolueeseen vuonna 2004. Hän oli Vimpelin teknisen lautakunnan puheenjohtaja 2004–2008. Perussuomalaisiin Nuoriin Vähämäki liittyi vuonna 2005 ja toimi kaksi vuotta varapuheenjohtajana ja hallituksen jäsenenä vuoden 2011 loppuun. Hän on toiminut myös Perussuomalaisten puoluevaltuustossa ja puoluehallituksessa.

Vähämäki oli ehdolla eduskuntaan Perussuomalaisten listalta ensimmäisen kerran eduskuntavaaleissa 2007, mutta ei tullut 243 äänellä valituksi. Vaaleissa 2011 hän sai 5 534 ääntä Oulun vaalipiiristä ja hänet valittiin kansanedustajaksi. Hän uusi paikkansa vuoden 2015 vaaleissa saaden 3 798 ääntä. Vuoden 2019 vaaleissa Vähämäki keräsi 5 074 ääntä, mikä riitti valituksi tulemiseen.

Kunnallisvaaleissa 2008 Vähämäki valittiin 325 äänellä Oulun kaupunginvaltuustoon. Vähämäki oli valtuuston 4. varapuheenjohtaja 2011–2012. Hän uusi valtuustopaikkansa vaaleissa 2012 saaden Oulussa 643 ääntä. Kuntavaaleissa 2017 Vähämäki valittiin kolmannelle valtuustokaudelle 364 äänellä.

Lähteet

Aiheesta muualla 
 
 Kotisivut

Nykyiset kansanedustajat
Perussuomalaiset poliitikot
Oulun kaupunginvaltuutetut
Oulun vaalipiiri
Suomalaiset insinöörit
Vuonna 1979 syntyneet
Elävät henkilöt
Ari Jalonen

Ari Kristian Jalonen (s. 5. joulukuuta 1974 Pori) on suomalainen entinen kansanedustaja. Hänet valittiin vuonna 2008 Porin kaupunginvaltuustoon ja vuonna 2011 eduskuntaan kolmanneksi suurimmalla äänimäärällä Satakunnasta. Hän oli myös Porin kaupunginhallituksen toinen varapuheenjohtaja. Ammatiltaan hän on paloesimies ja asuu Porin Viasvedellä.

Vuoden 2019 eduskuntavaaleissa hän asettui ehdolle sitoutumattomana ehdokkaana kokoomuksen listalta, mutta ei tullut uudelleenvalituksi.

Poliittinen ura
Jalonen oli vaaleissa 2011 yksi Jussi Halla-ahon ennen vaaleja suosittelemista niin sanotulle ”Halla-ahon listalle” kuuluneista ehdokkaista. Kesäkuussa 2017 Jalonen loikkasi Siniseen tulevaisuuteen. Hän asettui kevään 2019 eduskuntavaalissa ehdokkaaksi kokoomuksen listalta sitoutumattomana. Hänen tarkoituksenaan oli liittyä ensin kokoomuksen eduskuntaryhmään, mutta siirtyä pääministerin valinnan jälkeen siniseen ryhmään. Hän sai 614 ääntä ja putosi eduskunnasta muiden sinisten tavoin.

Vaalimenestys

Eduskuntavaalit 
 2011: 6 721 ääntä (Satakunnan vaalipiiri, valittiin)
 2015: 5 753 ääntä (Satakunnan vaalipiiri, valittiin)
 2019: 614 ääntä (Satakunnan vaalipiiri, ei valittu)

Kunnallisvaalit 
 2008: 939 ääntä (Pori, valittiin)
 2012: 1 458 ääntä (Pori, valittiin)
 2017: 416 ääntä (Pori, valittiin)
 2021: 46	ääntä (Pori, ei valittu)

Lähteet

Aiheesta muualla 
 Ari Jalosen kotisivut
 

Perussuomalaiset poliitikot
Korjausliikkeen poliitikot
Kansanedustajat
Porin kaupunginvaltuutetut
Satakunnan vaalipiiri
Vuonna 1974 syntyneet
Elävät henkilöt
Kaj Turunen

Kaj Valentin Turunen (s. 27. joulukuuta 1960 Lohja) on suomalainen entinen kokoomuksen kansanedustaja ja yrittäjä. Hän edusti aiemmin perussuomalaisia ja sinistä tulevaisuutta. Turusen poliittinen ura alkoi nuorisopoliitikkona SKDL:n riveissä.

Elämä
Turunen valmistui rakennusmieheksi Savonlinnan ammattikoulusta vuonna 1978. Hän on toiminut yrittäjänä jo nuoresta. Hän perusti ensimmäisen yrityksensä jo 18-vuotiaana toimien ravintoloissa tiskijukkana taiteilijanimellä DJ-Valentin. Hän on toiminut muun muassa kahvilayrittäjänä, torikauppiaana ja jäätelökioskiyrittäjänä. Turunen oli 1980-luvulla mukana myös puusepänliikkeessä, joka meni konkurssiin. Hän on suorittanut yrittäjän erikoisammattitutkinnon Jyväskylän ammattikorkeakoulussa vuonna 2008 sekä johtamisen erikoisammattitutkinnon vuonna 2011 Jyväskylän ja Pohjois-Karjalan ammattikorkeakouluissa.

Poliittinen ura
Hänen äänimääränsä eduskuntavaaleissa 2011 oli 2 631 ja 2015 eduskuntavaaleissa 6 929 ääntä. Turunen on myös Savonlinnan kaupunginvaltuustossa. Vuoden 2019 eduskuntavaaleissa Turunen sai 545 ääntä ja putosi eduskunnasta.

Edellisellä kaudella eduskunnassa Turunen oli lakivaliokunnan, talousvaliokunnan, tulevaisuusvaliokunnan "Innostunut yhteiskunta" -jaoston sekä Suomen Pohjoismaiden neuvoston valtuuskunnan jäsen. Vuonna 2014 Turunen valittiin perussuomalaisten eduskuntaryhmän toiseksi varapuheenjohtajaksi.

Tällä kaudella Turunen johtaa talousvaliokuntaa, hän on puhemiesneuvoston jäsen, suuren valiokunnan varajäsen sekä sosiaali-ja terveysvaliokunnan varajäsen. Lisäksi Turunen on jäsenenä kansainvälisten asiain foorumissa ja Suomen teollisuussijoitus Oy:ssä.

Vaalimenestys

Eduskuntavaalit 
 2011: 2 631 ääntä (Etelä-Savon vaalipiiri, valittiin) (PS)
 2015: 6 929 ääntä (Kaakkois-Suomen vaalipiiri, valittiin) (PS)
 2019: 545 ääntä (Kaakkois-Suomen vaalipiiri, ei valittu) (kok)

Kuntavaalit 
 2012: 625 ääntä (Savonlinna, valittiin)
 2017: 384 ääntä (Savonlinna, valittiin)

Yksityiselämä

Turunen on ollut naimisissa Erja Helena Turusen kanssa vuodesta 1984 lähtien. Heillä on kolme lasta.

Lähteet

Aiheesta muualla 
 Turusen kotisivu 
 

Kansanedustajat
Perussuomalaiset poliitikot
Korjausliikkeen poliitikot
Kansallisen Kokoomuksen poliitikot
Savonlinnan kaupunginvaltuutetut
Etelä-Savon vaalipiiri
Kaakkois-Suomen vaalipiiri
Suomalaiset yrittäjät
Vuonna 1960 syntyneet
Elävät henkilöt
Sanderson

Sanderson on muun muassa seuraavien henkilöiden sukunimi:

 Brandon Sanderson (s. 1975), yhdysvaltalainen fantasia- ja tieteiskirjailija
 Cael Sanderson (s. 1979), yhdysvaltalainen vapaapainija ja valmentaja
 Geoff Sanderson (s. 1972), kanadalainen jääkiekkoilija
 Ivan T. Sanderson (1911–1973), brittiläinen luonnontieteilijä ja väitettyjen paranormaalien ilmiöiden tutkija
 Jake Sanderson (s. 2002), yhdysvaltalais-kanadalainen jääkiekkoilija
 Lianne Sanderson (s. 1988), englantilainen jalkapalloilija
 Terry Sanderson (s. 1946), brittiläinen aktivisti, toimittaja ja kirjailija
 Tessa Sanderson (s. 1956), brittiläinen keihäänheitätjä ja seitsenottelija
 William Sanderson (s. 1948), yhdysvaltalainen näyttelijä.
Ari Torniainen

Ari Juhani Torniainen (s. 15. maaliskuuta 1956 Lappeenranta) on suomalainen rakennusinsinööri ja poliitikko.

Torniainen valittiin eduskuntaan vuoden 2011 vaaleissa Kymen vaalipiiristä keskustan edustajana. Aiemmalla poliittisella urallaan hän on toiminut muun muassa kotipaikkakuntansa Lappeenrannan kaupunginvaltuutettuna, kaupunginhallituksen jäsenenä ja puheenjohtajana, Keskustan Karjalan piirin puheenjohtajana ja Etelä-Karjalan maakuntavaltuuston puheenjohtajana. Hän on toiminut myös urheiluseurojen Lappeen Riento ja Catz puheenjohtajana. Vuodesta 2015 Torniainen on ollut Yleisradion hallintoneuvoston jäsen.

Lähteet

Aiheesta muualla 
 Ari Torniaisen sivusto
 

Nykyiset kansanedustajat
Suomen Keskustan poliitikot
Lappeenrannan kaupunginvaltuutetut
Kymen vaalipiiri
Kaakkois-Suomen vaalipiiri
Suomalaiset insinöörit
Vuonna 1956 syntyneet
Elävät henkilöt
Lääkintöhallitus

Lääkintöhallitus (lyhenne LKH) oli Suomen valtion keskusvirasto ja viranomainen, joka vastasi terveydenhoitoasioista. Se toimi eri nimillä vuosina 1811–1991. Lääkintöhallituksen vastuulla olivat muun muassa sairaaloiden, terveyskeskusten, lääkärien (vuoteen 1930 myös eläinlääkärien), kätilöiden, apteekkien ja lääkkeiden valmistuksen valvonta sekä terveydenhoidon kehittäminen. Nykyään samoista asioista vastaa pääasiassa Terveyden ja hyvinvoinnin laitos.

Historia

Lääkintöhallituksen varhaisin edeltäjä, Collegium medicum eli Lääkintökollegio perustettiin asetuksella 26. marraskuuta 1811. Se oli Turun akatemian viidestä professorista muodostunut kollegio, joka valvoi lääkärilupia, sairaalain hallintoa, apteekkeja ja yleistä terveydenhoitoa. Lääkintöylihallitus syntyi, kun Collegium medicumin yläpuolelle perustettiin erillinen ylitirehtöörin (pääjohtajan) virka vuonna 1827. Laitos oli senaatin kansliatoimituskunnan (vuodesta 1869 siviilitoimituskunta, vuodesta 1917 sisäasiaintoimituskunta) alainen. Viraston nimi lyheni Lääkintöhallitukseksi vuonna 1878, kun Collegium medicum sulautettiin yhteen vuonna 1840 perustetun houruinhoidon johtokunnan eli ylimmän mielisairaiden hoitoa valvovan elimen kanssa. Lääkintätoimesta paikallistasolla vastasivat kuvernöörien (maaherrojen) alaisuudessa piirilääkärit ja -eläinlääkärit. Kunnallinen terveydenhoito alkoi Suomessa kehittyä 1800-luvun lopulla, jolloin kaupunkeihin ryhdyttiin perustamaan terveydenhoitolautakuntia.

Suomen itsenäistyttyä Lääkintöhallitus jatkoi toimituskunnasta 27. joulukuuta 1918 ministeriöksi muuttuneen sisäasiainministeriön alaisuudessa. Sosiaali- ja terveysministeriön alaisuuteen se siirtyi 1. heinäkuuta 1968. Eläinlääkintäasiat siirrettiin vuonna 1930 maatalousministeriölle. Vuoden 1972 kansanterveyslaki siirsi terveydenhuollon painopisteen sairaaloilta kunnallisille terveyskeskuksille. Lääkintöhallitus yhdistettiin 1. maaliskuuta 1991 Sosiaalihallituksen kanssa uudeksi Sosiaali- ja terveyshallitukseksi.

Pääjohtajat
Vuoteen 1827 Collegium medicumin puheenjohtajat.

Gabriel Erik von Haartman 1811–1815
Gabriel von Bonsdorff 1815–1825
Johan Agapetus Törngren 1825–1833
Carl Daniel von Haartman 1833–1855
Lars Henrik Törnroth 1855–1863
Knut Felix von Willebrand 1863–1890
Fredrik Saltzman 1890–1902
Carl Ferdinand Immanuel von Wahlberg 1902–1906
Klas Richard Sievers 1906–1911

Taavetti Laitinen 1911–1917
Jaakko Karvonen 1917–1920
Akseli Koskimies 1920–1927
Hannes Ryömä 1928–1939
Oskari Reinikainen 1939–1953
Niilo Pesonen 1954–1969
Leo Noro 1970–1977
Erkki Kivalo 1978–1983
Matti Ruokola 1983–1991

Katso myös
Lääkelaitos

Lähteet 
Pääjohtajakunta, s. 208–211. SKS, Helsinki 2005.

Viitteet

Aiheesta muualla 

 Tietoja lääkintöhallituksen arkistojen tutkimisesta (Kansallisarkisto)

Suomen entiset viranomaiset ja keskusvirastot
Barbara Jordan

Barbara Jordan (s. 2. huhtikuuta 1957 Milwaukee, Wisconsin, Yhdysvallat) on yhdysvaltalainen entinen tennispelaaja.

Jordan voitti Australian avointen kaksinpelin vuonna 1979. Turnauksen alkaessa hän oli WTA:n maailmanlistan sijalla 68. Hän oli turnauksessa viidenneksi sijoitettu. Puolivälierässä hän voitti turnauksen suosikin, Hana Mandlíkován. Jordan oli 1970-luvun ainut yhdysvaltalainen pelaaja, joka voitti Australian avoimet. Vuonna 1981 hänet palkittiin WTA:n Player Service Award -palkinnolla.

Jordan on kolminkertainen Stanfordin yliopiston tennismestari. Myös hänen siskonsa, Kathy Jordan on entinen tennispelaaja.

Lähteet 
 Barbara Jordanin WTA-profiili

Viitteet

Aiheesta muualla 
 Barbara Jordanin ITF-profiili

Yhdysvaltalaiset tennispelaajat
Vuonna 1957 syntyneet
Elävät henkilöt
Dwayne Sandy

Dwayne Sandy (s. 17. helmikuuta 1989 Kingstown) on saintvincentiläinen jalkapalloilija, pelipaikaltaan maalivahti. Hän edustaa seuratasolla trinidadtobagolaista Caledonia AIA:ta. Sandy on pelannut maajoukkueessa kuusi ottelua.

Lähteet 

Saintvincentiläiset jalkapallomaalivahdit Vuonna 1989 syntyneet Elävät henkilöt
Utopia Sadistica

Utopia Sadistica on suomalaisen goregrind -yhtye To Separate the Flesh from the Bonesin ensimmäinen studioalbumi, joka on julkaistu vuonna 2004.

Kappaleet

Kokoonpano
 Herr Arschstein (Pasi Koskinen) – kitara, laulu
 Rot Wailer (Niclas Etelävuori) – basso
 Pus Sypope (Mika "Gas" Karppinen) – rummut

Vierailijat
 Jeff Walker (Carcass) – laulu useimmissa kappaleissa
 Lee Dorrian (Cathedral) – laulu kappaleessa "The Rot"

Lähteet

Vuoden 2004 esikoisalbumit
To Separate the Flesh from the Bonesin albumit
Sharewood

Sharewood on Suomen ensimmäinen hyväntekeväisyysmedia.

Sharewood on sosiaalinen media, jonka käyttäjät voivat lahjoittaa yritysten rahaa valitsemalleen avustusjärjestölle vastaanottamalla mainoksia. Palvelu on käyttäjille ja avustusjärjestöille ilmainen. Raha hyväntekeväisyyteen tulee Sharewoodissa mainostavilta yrityksiltä. Sharewoodin on perustanut yhteiskunnallinen yritys Givget Oy, joka lahjoittaa liikevaihdostaan kymmenen prosenttia avustusjärjestöille. Sharewoodin tavoite on "saada massat maailmanparannustalkoisiin".

Avustusjärjestöt

Sharewoodissa voi tukea 57 eri avustusjärjestöä. Järjestöja ovat muun muassa Agran koululaiset, Allergia- ja Astmaliitto, Elämä On Parasta Huumetta, Icehearts, Interpedia, Järjestökeskus Majakka, Kansalaisareena, Luonto-Liitto, Mannerheimin Lastensuojeluliitto, Pelastakaa Lapset, Plan Suomi, Punainen Risti, Rikosuhripäivystys, Sairaalaklovnit, Solidaarisuus, SOS-Lapsikylä, Suomen 4H-liitto , Suomen Eläinsuojeluyhdistysten Liitto, Suomen Kilpirauhasliitto, Suomen Lähetysseura, Suomen Meripelastusseura, Suomen Mielenterveysseura, Suomen Sotaveteraaniliitto, Suomen Pakolaisapu, Suomen Sydänliitto, Suomen UN Women, Syöpäsäätiö, World Vision, WWF ja Yhteisvastuukeräys.

Käyttäjät

Sharewood avattiin kesäkuussa 2010. Palvelussa on yli 28 000 rekisteröitynyttä käyttäjää. Käyttäjiä ovat muun muassa vihreiden puheenjohtaja Anni Sinnemäki, oikeushammaslääkäri Helena Ranta, näyttelijä Mikko Leppilampi, viestintäjohtaja Jussi Lähde, ekovaikuttaja Leo Stranius ja vuoden urheilija 2010 Minna Kauppi.

Aiheesta muualla
Sharewood.org

Katso myös
Sosiaalinen media
Nettipalvelu

Lähteet 

Hyväntekeväisyys Suomessa
Suomalaiset yritykset
Dinojuna

Dinojuna () on The Jim Henson Companyn tuottama lastenohjelma. Sarjaa kertoo Pteranodon-perheeseen adoptoidusta Kamu-nimisestä Tyrannosaurus rexistä ja hänen seikkailuistaan perheensä kanssa tutustuessaan eri dinosauruslajeihin. Suomessa sarjaa esittää Yle TV2.

Jaksot 
 Stygimolochien laakso. Tiinu rakastaa kalaa.
 Villin Corythosauruksen kutsu. Lounasvieraat.
 Helteen armoilla. Kukkia äidille.
 Olen Tyrannosaurus Rex! Nelijalka-Nipa.
 Eräs viisas dinosaurus. Pekka Peteinosaurus.
 Nopeat ystävät. T-Rexin hampaat.
 Sulka-arvoitus. Kaulusongelmia.
 Suuren suuri dinosaurus. Leikkitreffit Annin kanssa.
 Ankylosauriin panssarit. Retkeillään.
 Laura Giganotosaurus. Dinosauruksen kakka.
 Tero Deinonychus. Tonin sudenkorento.
 Pikkuruinen dinosaurus. Tyrannosaurusvaellus.
 Hadrosaurit. Yllätysjuhlat.
 Theropod-kerho. Kuoriutumisjuhlat.
 Vanha Spinosaurus ja meri. Piikkihäntätarina.
 Yöjuna. Fossiili-Retu.
 Dinosaurukset lumessa. Liitukauden havupuut.
 Kaivautujat. Säteen merikotelo.
 Kuningas Cryolophosaurus. Jäljittäjä-Kamu.
 Vanha lintu. Timantti-Toni.
 Naamioitujadinosaurus. Koko perheen saaliinmetsästysretki.
 Laumoja ja perheitä. Jesse Hesperornis.
 Triaskauden kilpikonna. Tankin pikkuveli.
 Elma Eoraptor. Tulivuoren juurella.
 Pteranodon-perheen maailmanmatka. Juniorikonduktööri Gunnar.
 Confuciusornis sanoo. Tiinun Tiinu-nukke.
 Iki Iguanadon. Säde ei saa unta.
 Kimi Kentrosaurus. Toni ja Troodonit.
 Uudet naapurit. Tonin kokoelma.
 Pitkät kynnet. Tankki yökylässä.
 Siipikunkut. Iso mutakuoppa.
 Pukkihammas-Pasi. Tiinun pikkuystävä.
 Panssarihäntien tarina. Pterosaurien lentokerho.
 Suuret tömistelevät dinosaurusjalat. Sarvenluomisjuhla.
 Hyvä äiti. Timantti-vuosipäivä.
 Elmeri Elasmosaurus. Naapurijuhlat.
 Karla Cretoxyrhina. Junapulmia.
 Mahtavat Michelinocerasit. Isien vapaapäivä.
 Pauli Pliosaurus. Elmeri aavikolla.
 Juniorikonduktöörien suurkokous. Troodonien junapäivä.

Extra: Dinojuna meren alla. Ei suomeksi.

Ääninäyttely

Englanninkieliset äänet

Suomenkieliset äänet 
 Samuel Harjanne
 Susa Saukko
 Antti Pääkkönen
 Saara Lehtonen
 Hanna Kaila
 Petri Hanttu
 Juha Paananen
 Oskari Tamminen
 Markus Blom
 Rinna Paatso
 Viivi Tamminen
 Minna Tasanto
 Elise Langenoja
 Kari Tamminen
 Juhani Rajalin
 Bruno Lähteenmäki
 Petrus Kähkönen
 Rauno Ahonen
 Markus Niemi
 Joonathan Kettunen

Lastenohjelmat
Yhdysvaltalaiset televisiosarjat
2000-vuosikymmenen piirrossarjat
Martti Mölsä

Martti Kullervo Mölsä (s. 2. huhtikuuta 1952 Kihniö) on suomalainen poliitikko ja aluksi perussuomalaisten ja puolueen hajoamisen jälkeen vuodesta 2017 sinisen eduskuntaryhmän kansanedustaja Pirkanmaan vaalipiiristä vuosina 2011–2019.

Ura
Martti Mölsä muutti vanhempiensa kanssa Kihniöstä Punkalaitumelle vuonna 1961 hänen kauppiasisänsä avattua siellä sekatavarakaupan.

Ennen eduskuntaa Mölsä työskenteli yrittäjänä vuodesta 1983 lähtien. Hän valmistui rakennusmestariksi vuonna 1977 Tampereen teknillisestä oppilaitoksesta ja sai rakennusvalvojan pätevyyden vuonna 1987. Vuosina 1987–1990 hän toimi rakennustarkastajana.

Mölsä oli jo perussuomalaisten edeltäjän, Suomen Maaseudun Puolueen puolue-edustajiston jäsenenä vuosina 1985–1995. Hän toimi SMP:n Satakunnan piirin puheenjohtajana vuosina 1992–1995 ja Perussuomalaisten Satakunnan piirin puheenjohtajana vuosina 1996–2001. Punkalaitumen kunnanvaltuustossa hän on ollut vuodesta 1985. Vuosina 1993–1996 ja 2009–2012 Mölsä toimi toisena varapuheenjohtajana ja vuodesta 2013 ensimmäisenä varapuheenjohtajana. Kunnanhallituksen jäsen hän oli vuosina 2001–2004.

Eduskuntaan Mölsä valittiin vuoden 2011 vaaleissa 4 423 äänellä. Hän on ympäristövaliokunnan jäsen vuodesta 2011 ja talousvaliokunnan jäsen vuodesta 2013 ja puheenjohtaja 2. toukokuuta 2018 alkaen. Vuosina 2011–2013 hän oli hallintovaliokunnan varajäsen. Mölsä kertoi aikovansa jättää eduskunnan vuoden 2019 vaaleissa.

Yksityiselämä
Mölsä on kertonut harrastavansa muun muassa öljyvärimaalausta ja avantouintia ja olevansa kiinnostunut tähtitieteestä.

Lähteet

Aiheesta muualla 
 Martti Mölsän kotisivut
 

Kansanedustajat
Punkalaitumen kunnanvaltuutetut
Perussuomalaiset poliitikot
Suomen maaseudun puolueen poliitikot
Korjausliikkeen poliitikot
Pirkanmaan vaalipiiri
Suomalaiset rakennusmestarit
Suomalaiset yrittäjät
Vuonna 1952 syntyneet
Elävät henkilöt
Stephen Jelley

Stephen Jelley (s. 12. toukokuuta 1982 Leicester) on brittiläinen moottoriurheilija. Hän kilpaili Formula Ford sarjoissa vuosina 2002-03. Vuonna 2004 hän siirtyi Britannian F3-sarjaan voittaen oman luokkansa kolme kertaa. Hän jatkoi sarjassa vuoteen 2007 saakka, jolloin hän sijoittui kolmanneksi. Vuonna 2008 Jelley kilpaili Aasian GP2-sarjassa ART-tallissa saavuttamatta pisteitä. Hän kilpaili myös Britannian Touring Car mestaruussarjassa saavuttaen muutamia pistesijoja. Seuraavana vuonna hän saavutti sarjassa kaksi voittoa ja useita palkintosijoja. Vuonna 2010 Jelley kilpaili Britannian Porsche Carrera Cupissa sijoittuen kolmanneksi. Jelley jatkaa sarjassa vuonna 2011.

Brittiläiset autourheilijat
Elävät henkilöt
Vuonna 1982 syntyneet
Aasian GP2 -kuljettajat
British Touring Car Championship -kuljettajat
Porsche Supercup -kuljettajat
Gd (autovaunu)

Gd (aikaisemmin Hccmqqr) on VR:n omistama katettu autovaunutyyppi. Vaunussa on autoille 12 katettua paikkaa, joista 6 sijaitsee yläkerroksessa ja 6 alakerroksessa. Vaunun kummallakin tasolla voi kuljettaa henkilöautoja, tila-autoja, maastureita, pakettiautoja ja keveitä perävaunuja. Lisäksi ylätasolla voi kuljettaa moottoripyöriä, moottorikelkkoja ja mönkijöitä.

VR tilasi autovaunut Talgolta vuonna 2003. Niiden kauppahinta oli noin 6,4 miljoonaa euroa. Kaikki 15 autovaunua otettiin käyttöön vuosien 2003–2005 aikana. Vaunuja käytettiin ensimmäisen karran marraskuussa 2003.

Autovaunujen kalustosarjatunnus oli Hccmqqr vuoteen 2013 asti, jolloin sarjatunnukseksi muutettiin Gd. Kalustosarjatunnuksessa G tarkoittaa autovaunua ja d kaksikerroksista InterCity-vaunua. VR on aikaisemmin antanut Gd-tunnuksen myös tavaravaunulle.

Lähteet 

Suomalainen rautatiekalusto
Ismo Soukola

Ismo Olavi Soukola (s. 8. syyskuuta 1960 Tampere) on suomalainen poliisi ja poliitikko. Hän toimi perussuomalaisten kansanedustajana vuosina 2011–2015. Hänet valittiin Hämeen vaalipiiristä äänimäärällä 5 059. Soukola toimi kansanedustaja-aikanaan muun muassa puolustusvaliokunnan jäsenenä ja Euroopan turvallisuus- ja yhteistyöjärjestön parlamentaarisen yleiskokouksen Suomen valtuuskunnan varapuheenjohtajana. Eduskuntavaaleissa 2015 hän putosi eduskunnasta ja on palannut poliisityöhön.

Soukola kirjoitti ylioppilaaksi Hämeenlinnan lyseon lukiosta vuonna 1980. Vuonna 2002 hän suoritti poliisin perustutkinnon Poliisiammattikorkeakoulussa. Soukola toimi vuosina 2001–2011 vanhempana konstaapelina Länsi-Uudenmaan poliisilaitoksella. Ennen poliisin uraa hän työskenteli vartijana (1996–2000) ja kokouspäällikkönä, -isäntänä ja -järjestäjänä (1982–1993).

Soukola valittiin Hämeenlinnan kaupunginvaltuuston jäseneksi vuoden 2008 vaaleissa ja uudelleen vuonna 2012.

Lähteet

Aiheesta muualla 
 Soukolan kotisivut 
 

Kansanedustajat
Perussuomalaiset poliitikot
Hämeenlinnan kaupunginvaltuutetut
Hämeen vaalipiiri
Suomalaiset poliisit
Vuonna 1960 syntyneet
Elävät henkilöt
Teen Mom

Teen Mom tai Teen Mom OG on yhdysvaltalainen tositelevisiosarja, jonka ensimmäinen jakso esitettiin Music Television -kanavalla 8. joulukuuta 2009. Sarja on spin-off samalla kanavalla esitetylle 16 and Pregnant -televisiosarjan ensimmäiselle tuotantokaudelle. Sarjassa seurataan nuorten elämää äiteinä. Sarjalle on tehty kaksi jatko-osaa Teen Mom 2 ja Teen Mom 3. Kakkos- ja kolmososissa seikkailevat muilta 16 and Pregnant -kausilta tutut tytöt perheineen.

Päähenkilöt

Päähenkilöiden lasten isät

Uudet kumppanit

Lapset

Lähteet

Aiheesta muualla

Yhdysvaltalaiset televisiosarjat
Music Televisionin tositelevisio-ohjelmat
Vine (albumi)

Vine on suomalaisen metalliyhtye The Man-Eating Treen ensimmäinen studioalbumi, joka on julkaistu vuonna 2010.

Kappaleet

Kokoonpano 
Yhtye
 Tuomas Tuominen – laulu
 Janne Markus – kitara
 Mikko Uusimaa – basso
 Vesa Ranta – rummut
 Heidi Määttä – koskettimet

Tuotanto
 Hiili Hiilesmaa – tuottaja, äänittäjä, miksaaja
 Svante Forsbäck – masteroija
 Immu Ilmarinen – äänittäjä
 Akin Dicle – valokuvat
 Vesa Ranta – valokuvat, grafiikka
 Kimmo Määttä – valokuvat

Arvostelut 
 Desibeli.net: 
 Imperiumi.net: 7–
 Lammaszine: 
 Soundi: 
 V2.fi:

Lähteet

Vuoden 2010 esikoisalbumit
The Man-Eating Treen albumit
Hiili Hiilesmaan tuottamat albumit
Sauli Ahvenjärvi

Sauli Sakari Ahvenjärvi (s. 18. elokuuta 1957 Jämijärvi) suomalainen kristillisdemokraattien poliitikko. Hän oli kansanedustaja Satakunnan vaalipiiristä kaudella 2011–2015. Ahvenjärvi on ollut Rauman kaupunginvaltuuston jäsen vuodesta 2004 ja kaupunginhallituksessa vuosina 2006–2010.

Ura

Tekniikan alalla ja opettajana 
Vuonna 1982 Ahvenjärvi valmistui diplomi-insinööriksi Tampereen teknillisestä yliopistosta ja väitteli tekniikan tohtoriksi Tampereen teknillisessä yliopistossa vuonna 2009. Hän työskenteli vuosina 1983–1986 ohjelmistosuunnittelijana Kymi-Strömberg Oy:ssä ja 1986–1991 Hollmingin pääsuunnittelijana. Vuosina 1991–1995 hän työskenteli Rauman merenkulkuoppilaitoksen yliopettajana, 1995–2001 Silja Linen sivutoimisena elektroniikkatarkastajana ja vuosina 1996–2011 Satakunnan ammattikorkeakoulun yliopettajana.

Eduskuntatyö 
Ahvenjärvi valittiin kansanedustajaksi vuoden 2011 vaaleissa Satakunnan vaalipiiristä 3 880 äänellä. Vuoden 2015 eduskuntavaaleissa hän siirtyi Pirkanmaan vaalipiiriin eikä häntä valittu jatkokaudelle. Hän oli ehdolla myös vuoden 2014 europarlamenttivaaleissa. Hän sai 1 541 ääntä eikä tullut valituksi.

Puolueen puheenjohtajistossa 
Heinäkuussa 2014 Ahvenjärvi ilmoitti pyrkivänsä kristillisdemokraattien puheenjohtajaksi seuraavassa puoluekokouksessa kesällä 2015. Kesäkuussa 2015 Ahvenjärvi kuitenkin ilmoitti, ettei aio olla mukana puheenjohtajakisassa, vaan että seuraava puheenjohtaja on valittava eduskuntaryhmän sisältä. Puoluekokouksessa hänet valittiin jatkamaan puolueen puheenjohtajistossa toisena varapuheenjohtajana.

Kunnallispolitiikka 
Ahvenjärvi on ollut Rauman kaupunginvaltuuston jäsen vuodesta 2004 ja kaupunginhallituksessa vuosina 2006–2010.

Muusikkona 
Sauli Ahvenjärvi on myös gospelmuusikko.

Julkaisut 
 Kun laivat ovat rautaa - ja softaa, 2003
 Safety of the Integrated Navigation System of a Ship in Fault Situations 2009

Lähteet

Aiheesta muualla 
 
 Sauli Ahvenjärven kotisivut

Kansanedustajat
Rauman kaupunginvaltuutetut
Suomen Kristillisdemokraattien poliitikot
Satakunnan vaalipiiri
Suomalaiset insinöörit
Gospelmuusikot
Vuonna 1957 syntyneet
Elävät henkilöt
Ja sitten syödään

Ja sitten syödään on japanilainen Juzo Itamin ohjaama elokuva vuodelta 1985. Se kertoo naisesta, joka on sitkeä kuin voikukka (japaniksi tampopo). Hän pyörittää nuudelikeittokojua, ja saa apua myynninedistämisessä kahdelta karskilta rekkakuskilta. Pääjuonen lomassa on pieniä episodeja, jotka kertovat ruoan merkityksestä eri ihmisille.

The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

Lähteet 

Vuoden 1985 japanilaiset elokuvat
Komediaelokuvat
Criterion-sarjassa julkaistut elokuvat
Antti Lindtman

Antti Ilmari Lindtman (s. 11. elokuuta 1982 Vantaa) on suomalainen poliitikko. Hän on ollut SDP:n kansanedustaja vuodesta 2011 lähtien. Lindtman on ollut vuodesta 2009 Vantaan kaupunginvaltuuston puheenjohtaja.

Tausta ja ura
Lindtman valmistui ylioppilaaksi Koivukylän lukiosta vuonna 2002. Vuosina 2000–2001 Lindtman toimi Vantaan nuorisovaltuuston puheenjohtajana, vuodesta 2000 Demarinuorten hallituksessa, vuosina 2002–2003 Varusmiesliiton varapuheenjohtajana ja vuosina 2002–2006 Uudenmaan Sosiaalidemokraatit ry:n piirihallituksessa. Ennen valintaansa kansanedustajaksi hän työskenteli SAK:ssa projektisihteerinä (2003–2007) ja nuorisosihteerinä (2007–2011). Vuodesta 2008 hän on toiminut Koivukylän Sosiaalidemokraatit ry:n puheenjohtajana. Kansanedustajan työnsä ohella hän valmistui valtiotietieden kandidaatiksi Helsingin yliopistossa vuonna 2016.

Vuoden 2011 eduskuntavaaleissa Lindtman valittiin kolmannella yrittämällään eduskuntaan. Toukokuussa 2012 Lindtman valittiin SDP:n toiseksi varapuheenjohtajaksi ja toukokuussa 2014 ensimmäiseksi varapuheenjohtajaksi. Hän luopui puolueen johtotehtävistä sen jälkeen, kun tuli eduskuntavaalien 2015 jälkeen valituksi sosialidemokraattisen eduskuntaryhmän puheenjohtajaksi. Hän on ollut eduskunnassa muun muassa hallintovaliokunnan ja lakivaliokunnan jäsen.

Lindtmanin muihin luottamustehtäviin kuuluvat muun muassa Kuntaliiton hallituksen puheenjohtajuus 2013–2015 ja Nuorisoasiain neuvottelukunta Nuoran puheenjohtajuus.

Syksyllä 2016 SDP:n eduskuntaryhmä sai selville, että Lindtman oli toimittanut eduskunnan puhemiehille listoja, joissa suositeltiin puheenvuorojen jakamista kulloistakin asiaa parhaiten tunteville kansanedustajille. Osa kansanedustajista oli jo ehtinyt ihmetellä puheenvuorojen omituista jakautumista.

Listakohu lienee vaikuttanut siihen, että Lindtman ei vastoin odotuksia haastanut Antti Rinnettä SDP:n puheenjohtajan paikasta helmikuun 2017 puoluekokouksessa. Rinteen pyydettyä eroa pääministerin virasta 3. joulukuuta 2019 Lindtman ilmoittautui ehdolle SDP:n uudeksi pääministeriehdokkaaksi. Puolueen pääministeriehdokkaan päätti SDP:n puoluevaltuusto 8. joulukuuta 2019. Lindtmanin lisäksi ehdolla oli Sanna Marin, joka voitti niukasti äänestystuloksen oltua 32−29.

Yksityiselämä 
Lindtman avioitui vuonna 2011 Kaija Stormbomin kanssa, ja marraskuussa 2017 he saivat tyttären.

Vaalimenestys

Lähteet

Aiheesta muualla 
 
 Antti Lindtmanin kotisivu

Nykyiset kansanedustajat
Uudenmaan vaalipiiri
Suomen Sosialidemokraattisen Puolueen poliitikot
Vantaan kaupunginvaltuutetut
Vuonna 1982 syntyneet
Elävät henkilöt
Arto Pirttilahti

Arto Väinö Uolevi Pirttilahti (s. 4. huhtikuuta 1963 Pohjaslahti) on suomalainen poliitikko ja keskustan nykyinen kansanedustaja. Hänet valittiin eduskuntaan vuoden 2011 vaaleissa, joissa hän sai yhteensä 5516 ääntä. Pirttilahti on koulutukseltaan agrologi ja valmistunut 1988. Ennen kansanedustajuuttaan hän on työskennellyt maataloussihteerinä, maaseutuasiamiehenä, seutuasiamiehenä, kansanedustajan avustajana ja toiminnanjohtajana.

Hän asuu Mänttä-Vilppulassa. Pirttilahden perheeseen kuuluvat vaimo ja kolme lasta.

Lähteet

Aiheesta muualla 
 

Nykyiset kansanedustajat
Suomen Keskustan poliitikot
Mänttä-Vilppulan kaupunginvaltuutetut
Pirkanmaan vaalipiiri
Vuonna 1963 syntyneet
Elävät henkilöt
Eeva-Maria Maijala

Eeva-Maria Kustaava Maijala (ent. Eeva Maria Maijala; s. 23. joulukuuta 1967 Sodankylä) on suomalainen entinen keskustan kansanedustaja Lapin vaalipiiristä. Hänet valittiin eduskuntaan vuoden 2011 vaaleissa. Vuoden 2019 eduskuntavaaleissa hän putosi eduskunnasta.

Ura 
Eduskunnassa Maijala on työelämä- ja tasa-arvovaliokunnan ja ympäristövaliokunnan jäsen. Hän kuuluu myös Pohjoismaiden neuvoston Suomen valtuuskuntaan sekä tulevaisuusvaliokunnan kestävän kasvun jaostoon. Maijala on Lapin Keskustanaisten puheenjohtaja ja keskustan Lapin piirin varapuheenjohtaja vuodesta 2013.

Syksyllä 2015 Eeva-Maria Maijala valittiin Kalatalouden Keskusliiton puheenjohtajaksi. 

Koulutukseltaan Maijala on agrologi ja varatuomari. Ennen kansanedustajaksi valintaa hän toimi Savukosken maaseutu- ja ympäristösihteerinä, elinkeinoasiamiehenä ja kunnansihteerinä. Lisäksi hänellä on puolisonsa kanssa lammastila ja poroja.

Yksityiselämä 
Maijalalla on puoliso ja neljä lasta.

Teokset 
 
 Eeva-Maria Maijala: Kemin Lappi elää (Toim) 2016

Lähteet

Aiheesta muualla 
 
 Maijalan kotisivu

Kansanedustajat
Suomen Keskustan poliitikot
Lapin vaalipiiri
Suomalaiset juristit
Vuonna 1967 syntyneet
Elävät henkilöt
Pia Kauma

Pia Liisa Kauma (s. 20. lokakuuta 1966 Joensuu) on suomalainen kokoomusta edustava poliitikko. Hän on ollut kansanedustaja Uudenmaan vaalipiiristä vuosina 2011–2015 ja jälleen 30. heinäkuuta 2017 alkaen. Kauma on ollut Espoon kaupunginvaltuuston jäsen vuodesta 2005 ja vuodesta 2013 myös kaupunginhallituksen jäsen.

Opinnot ja työura 
Kauma valmistui ylioppilaaksi Joensuun lyseon lukiosta vuonna 1985 ja kauppatieteiden maisteriksi Helsingin kauppakorkeakoulusta vuonna 1990. Pääaineena hän opiskeli laskentatoimea ja sivuaineena vero-oikeutta.

Urallaan Kauma on työskennellyt Pohjola-yhtiöiden account managerina 1990–1992, Pauligin ylimmän johdon assistenttina 1992–1993, Vaisalan myyntipäällikkönä 1995–1999, Suunto-yhtiön myyntijohtajana 1999–2002 ja Laatukeskus Excellence Finlandin toimitusjohtajana vuosina 2006–2011. Kauma on myös käynyt Yleisradion toimittajakurssin kesällä 2003 ja työskennellyt Ylen toimittajana 2003–2004.

Kauma on ollut HOK-Elannon hallintoneuvoston jäsen vuodesta 2011. Hän on toiminut myös Nesteen neuvottelukunnan puheenjohtajana vuodesta 2012.

Poliittinen ura 
Eduskuntaan Kauma valittiin vuoden 2011 vaaleissa, joissa hän sai yhteensä 3 551 ääntä. Hän oli ehdolla myös vuoden 2015 eduskuntavaaleissa mutta jäi ensimmäiselle varasijalle 4 111 äänellä. Kauma nousi Alexander Stubbin tilalle eduskuntaan 30. heinäkuuta 2017 tämän siirryttyä Euroopan investointipankin varapääjohtajaksi.

Vuoden 2019 eduskuntavaaleissa Kauma sai 8 597 ääntä ja uusi paikkansa kansanedustajana. Kauma oli ehdolla myös vuosien 2009 ja 2014 europarlamenttivaaleissa muttei tullut valituksi.

Eduskunnassa Kauma on toiminut perustuslakivaliokunnan, talousvaliokunnan, sosiaali- ja terveysvaliokunnan, suuren valiokunnan ja lakivaliokunnan jäsenenä sekä Etyjin parlamentaarisen yleiskokouksen Suomen valtuuskunnan jäsenenä. 

Kauma valittiin kesällä 2013 Etyjin yleiskokouksen poliittisen ja turvallisuuskomitean raportoijaksi.  Vuonna 2021 Kauma valittiin Etyjin parlamentaarisen yleiskokouksen varapuheenjohtajaksi. Lisäksi Kauma toimii Etyjin parlamentaarisen yleiskokouksen Keski-Aasian erityisedustajana.

Lähteet

Aiheesta muualla
 Pia Kauman kotisivut
 

Nykyiset kansanedustajat
Kansallisen Kokoomuksen poliitikot
Espoon kaupunginvaltuutetut
Uudenmaan vaalipiiri
Vuonna 1966 syntyneet
Elävät henkilöt
Kristiina Salonen

Kristiina Johanna Salonen (s. 7. kesäkuuta 1977 Rauma) on suomalainen poliitikko, joka on toiminut Satakunnan vaalipiiristä valittuna Suomen sosialidemokraattisen puolueen kansanedustajana vuodesta 2011 lähtien.

Ura 
Salonen on koulutukseltaan sosiaaliohjaaja ja hän on myös opiskellut sosiaali- ja terveyshallintotiedettä Vaasan yliopistossa. Ennen kansanedustajaksi valintaansa Salonen työskenteli Rauman sosiaaliohjauksen ja etuuskäsittelyn esimiehenä vuodesta 2003 lähtien. Hän on toiminut myös Rauman kaupunginhallituksen puheenjohtajana sekä Satakunnan maakuntavaltuuston jäsenenä.

Salonen valittiin ensimmäisen kerran eduskuntaan vuoden 2011 eduskuntavaaleissa, ja uudelleen vuosina 2015 ja 2019. Vuoden 2015 vaaleissa hän sai 9 547 ääntä ja oli Satakunnan vaalipiirin eniten ääniä saanut ehdokas.

Yksityiselämä 
Salosen aviopuoliso on entinen jääkiekkoilija Rafael Eerola. He saivat tyttölapsen heinäkuussa 2016.

Vaalimenestys

Eduskuntavaalit 
 2007: 3 152 ääntä (Satakunnan vaalipiiri, ei valittu)
 2011: 7 124 ääntä (Satakunnan vaalipiiri, valittiin)
 2015: 9 560 ääntä (Satakunnan vaalipiiri, valittiin)
 2019: 10 430 ääntä (Satakunnan vaalipiiri, valittiin)

Lähteet

Aiheesta muualla 
 

Nykyiset kansanedustajat
Suomen Sosialidemokraattisen Puolueen poliitikot
Rauman kaupunginvaltuutetut
Satakunnan vaalipiiri
Vuonna 1977 syntyneet
Elävät henkilöt
Jari Myllykoski

Jari Heikki Myllykoski (s. 27. kesäkuuta 1959 Vaasa) on suomalainen vasemmistoliiton kansanedustaja, joka valittiin eduskuntaan ensimmäisen kerran vuoden 2011 vaaleissa Satakunnan vaalipiiristä.

Tausta ja ura
Myllykoski asui lapsuutensa Luopioisissa ja kävi ammattikoulua Valkeakoskella. 1980-luvun alussa hän muutti Kiukaisiin, jossa hän työskenteli vuosina 1981–1988 Satanahka Oy:ssä värjärinä. Hän toimi samalla paikallisen Kumi- ja Nahkatyöväen Liiton ammattiosaston puheenjohtajana.

Vuonna 1988 Myllykoski siirtyi Outokumpu Oy:n Harjavallan tehtaille (nyk. Boliden Harjavalta Oy), missä hän työskenteli prosessityöntekijänä vuoteen 2005 saakka. Hän oli kymmenen vuoden ajan tehtaan pääluottamusmiehenä. Vuonna 2001 Myllykoski suoritti johtamisen erikoisammattitutkinnon Johtamistaidon Opistossa ja vuonna 2005 näyttötutkintomestarin koulutusohjelman Heliassa.

Ennen valintaansa eduskuntaan Myllykoski työskenteli vuosina 2005–2011 Metallityöväen Liiton työehtosihteerinä Helsingissä.

Politiikka ja luottamustehtävät
Myllykoski oli eduskuntavaaliehdokkaana vuoden 1999 ja 2003 vaaleissa, muttei tullut valituksi. Hänet valittiin kansanedustajaksi Satakunnan vaalipiiristä kolmannella yrittämällä vuoden 2011 eduskuntavaaleissa 3 321 äänellä. Myllykoski oli vasemmistoliiton eduskuntaryhmän toinen varapuheenjohtaja vuosina 2011–2013 ja kuului kaudella 2011–2015 eduskunnan talousvaliokuntaan ja maa- ja metsätalousvaliokuntaan.

Kevään 2015 vaaleissa Myllykoski valittiin toiselle kaudelleen 4 175 äänellä. Vasemmistoliitto menestyi vaaleissa heikosti, ja vaalien jälkeen Myllykoski ilmoitti haastavansa puolueen puheenjohtaja Paavo Arhinmäen seuraavassa, kesällä 2016 pidettävässä puoluekokouksessa. Vuoden 2016 jäsenäänestyksessä vasemmistoliiton puheenjohtajasta Myllykoski sai 11,9% äänistä ja jäi kolmanneksi Li Anderssonin ja Aino-Kaisa Pekosen jälkeen.

Eduskuntakaudella 2015–2019 Myllykoski kuului eduskunnan maa- ja metsätalousvaliokuntaan ja lisäksi kesäkuusta 2017 lähtien myös liikenne- ja viestintävaliokuntaan. 

Vuoden 2019 eduskuntavaaleissa Myllykoski valittiin jatkokaudelle 4 001 äänellä. Hän jatkaa maa- ja metsätalousvaliokunnan jäsenenä ja on myös liikenne- ja viestintävaliokunnan varajäsen. 

Myllykoski kuuluu Nakkilan kunnanvaltuustoon. Hän kuuluu Villilä Studiot Oy:n hallitukseen ja on ollut Finnvera oyj:n hallintoneuvoston jäsen.

Yksityiselämä
Myllykoski asuu Nakkilassa. Hänellä on kolme aikuista lasta ensimmäisestä avioliitostaan. 

Myllykoski harrastaa laulamista ja on saanut leikkisän kutsumanimen Nakkilan Pavarotti. Myllykoski on hevosharrastaja ja toimii Eduskunnan hevosystävien seuran sekä Nakkilan hevoskasvatusyhdistyksen puheenjohtajana.

Lähteet

Viitteet

Aiheesta muualla 
 Jari Myllykosken kotisivut
 

Nykyiset kansanedustajat
Nakkilan kunnanvaltuutetut
Vasemmistoliiton poliitikot
Satakunnan vaalipiiri
Vuonna 1959 syntyneet
Elävät henkilöt